Vinter-OL 2018

Vinter-OL 2018 var de 23. olympiske vinterleker og ble arrangert fra 9. til 25. februar 2018 i byen Pyeongchang i Sør-Korea. Dette var første gang Sør-Korea arrangerte vinter-OL, landet hadde tidligere arrangert sommerlekene i Seoul i 1988. Vinterlekene ble arrangert i Asia for tredje gang – de to første var Sapporo i 1972 og Nagano i 1998, begge i Japan. 

Det ble konkurrert i 102 øvelser i 7 idretter og 15 disipliner med  utøvere. 92 forskjellige lag fra 91 nasjoner deltok, hvorav 91 nasjonale olympiske komiteer samt Olympiske utøvere fra Russland (OAR), et lag bestående av utøvere fra Russland som deltok under det olympiske flagget. Utøverne ble godkjent av Den internasjonale olympiske komité (IOK) etter at Russlands nasjonale olympiske komité ble suspendert av IOK før lekene på grunn av McLaren-rapportens avsløringer om systematiske uregelmessigheter med doping og dopingprøver under Vinter-OL 2014 i Sotsji. I tillegg deltok et sammensatt lag fra Nord-Korea og Sør-Korea som Korea (COR) i ishockey for kvinner. Nord- og Sør-Korea gikk inn som samlet tropp under Koreas gjenforeningsflagg under åpningsseremonien. 

Ifølge den uoffisielle medaljestatistikken ble Norge lekenes mestvinnende nasjon med 14 gull-, 14 sølv- og 11 bronsemedaljer. Med totalt 39 medaljer satte Norge ny rekord i antall medaljer vunnet i ett og samme vinter-OL, i tillegg til at rekorden for antall gullmedaljer ble tangert. Tyskland, som ble nest beste nasjon, vant også 14 gull og tangerte også Canadas gullrekord fra Vinter-OL 2010 i Vancouver.

Valg av vertsby
Pyeongchang ble valgt ved avstemning under den internasjonale olympiske komités 123. sesjon i Durban i Sør-Afrika 6. juli 2011.

 Kandidater 
I finalerunden deltok tre kandidater:
  Pyeongchang i Sør-KoreaBusan South Korea To Bid For 2020 Summer Olympic Games
Pyeongchang tapte med liten margin avstemningen både i 2010 og 2014, men var på ny kandidat for 2018.
  München i Bayern i Tyskland
München kunne ha blitt første by som har arrangert både vinter-OL og sommer-OL
  Annecy i Frankrike

+ Avstemning – arrangør av Vinter-OL 2018 Kandidat Nasjon StemmerPyeongchang63München25Annecy7

 Søknadsprosess 
I Norge var det tre arrangører som konkurrerte om å bli Norges søkerkandidat: Trondheim (søkerkomité: Trondheim 2018), Tromsø (søkerkomité: Tromsø 2018) og Oslo/Lillehammer (søkerkomité: Oslo/Lillehammer 2018). 30. mars 2007 besluttet Idrettsstyret ved Norges idrettsforbund og olympiske og paralympiske komité at Tromsø skulle bli Norges kandidat.

Avstemningen ble gjort i to runder. Trondheim gikk ikke videre fra første runde, og i andre runde fikk både Tromsø og Oslo/Lillehammer seks stemmer. Idrettspresident Odd-Roar Thorsen avgjorde dermed avstemningen med sin dobbeltstemme, som gikk til Tromsø. Dermed ble det opp til Stortinget om Norge skulle søke OL til Tromsø i 2018. Valget førte til en generell misnøye blant en andel av befolkningen som ikke ønsket et OL i Tromsø.

I slutten av september 2008 ble det gjennomført en kontrollrapport av Veritas, som viste at de statlige utgiftene ville bli dobbelt så høye som arrangørene hadde budsjettert. Tromsø 2018 hadde siden Brennpunkt-dokumentaren Bak lukkede dører – spillet om et OL den 19. februar 2008 slitt med lav oppslutning i befolkningen, og kultur- og kirkeminister Trond Giske uttalte at det var opp til idretten å bestemme skjebnen til OL. 6. oktober ble det besluttet at NIF skulle trekke søknaden om Tromsø som OL-kandidat, da 9 av 12 representanter i idrettsstyret stemte for å trekke søknaden.

Andre byer som vurderte å søke var Zakopane med Kraków, Sanok med Ustrzyki Dolne, Zagórze, Vaduz, Gorenjska, Östersund/Åre, Falun, Jaca, Almaty, Sofia, Stara Planina, Schönau, Bursa, Santiago og Bsharri.

Den sørkoreanske kandidatbyen til lekene i 2010 og 2014 Pyeongchang ble på ny kandidat til lekene i 2018,S. Korea's Pyeongchang renews bid to host Winter Olympics PyeongChang Submits Application File to IOC The Korea Times og ble så tilslutt utpekt til arrangør for lekene i 2018.

 Arrangørsteder og arenaer 
 Arrangørsteder 
De fleste øvelsene som foregikk på snø ble arrangert innen fylket Pyeongchang, mens utfor, super-G og alpin kombinasjon ble arrangert i nabofylket Jeongseon. Øvelsene på is innendørs ble arrangert i Pyeongchangs naboby Gangneung.
Alpensia Resort i Pyeongchang var hovedsenteret under lekene. Her lå Pyeongchang Olympic Stadium – olympiastadion,  Pyeongchang Olympic Village – den olympiske landsbyen og de fleste utendørsarenaene. Gangneung Olympic Park i Gangneung inkluderer fire nærliggende ishaller.

 Arenaer 
 Pyeongchang (fjellparken) 
OmrådeArenaIdrett(er)Ref. Alpensia Resort Pyeongchang olympiastadion  Åpning- og avslutningsseremonier, Medaljeseremonier  Alpensia Jumping Park  Skihopping, Kombinert (skihopping), Snøbrett (big air)  Alpensia Biathlon Centre  Skiskyting  Alpensia Cross-Country Centre  Langrenn, Kombinert (langrenn)  Alpensia Sliding Centre  Aking, Bobsleigh, Skeleton  Yongpyong Alpine Centre  Alpint (slalåm og storslalåm)  Bongpyeong-myeon  Bokwang Phoenix Park  Freestyle, Snøbrett  Jeongseon  Jeongseon Alpine Centre  Alpint (utfor, super-G, kombinasjon) 

 Gangneung (kystparken) 
OmrådeArenaIdrett(er)Ref. Gagneung Olympic Park Gangneung Hockey Centre  Ishockey (menn)  Gangneung Curling Centre  Curling  Gangneung Oval  Hurtigløp på skøyter  Gangneung Ice Arena  Kunstløp, Kortbaneløp på skøyter  Catholic Kwandong University  Kwandong Hockey Centre  Ishockey (kvinner) 

 Idretter 
Fire nye øvelser var lagt til: fellesstart i hurtigløp, big air i snøbrett, mikspar i curling og lagkonkurranse i alpint. Parallellslalåm i snøbrett var tatt ut for å gjøre plass til big air.

Det ble arrangert 102 øvelser i 7 idretter med 15 disipliner. 

 Deltakelse 

 Deltakerland 
Totalt 88 nasjonale olympiske komiteer og lag deltok i lekene. (Antall deltakere per nasjon/lag i parentes)

Nasjoner som deltok i 2014, men deltok ikke i 2018













Nasjoner som deltok i 2018, men deltok ikke i 2014.


















Fotnoter
 Nord-Korea og Sør-Korea stilte felles lag som Korea (COR) i ishockey for kvinner.
 Olympiske utøvere fra Russland (OAR) var et lag bestående av utøvere fra Russland der utøverne ble individuelt godkjent av IOK.

 Program 

 Medaljefordeling 
 Vertsnasjon ()
+ 40px|left|De olympiske ringer  Medaljefordeling – Vinter-OL 2018 Pyeongchang 40px|right|De olympiske ringer   1    14  14  11  39 2    14  10  7  31 3    11  8  10  29 4    9  8  6  23 5    8  6  6  20 6    7  6  1  14 7    5  8  4  17  8    5  6  4  15  9    5  4  6  15 10    5  3  6  14 11    4  5  4  13 12    3  2  5  10 13   2  6  9  17 14    2  2  3  7 15    2  1  0  3 16    1  6  2  9 17    1  2  0  3 18    1  1  4  6 19    1  0  4  5 20    1  0  1  2 21    1  0  0  1   1  0  0  1 23   0  2  1  3 24    0  1  1  2 25    0  1  0  1 26    0  0  2  2   0  0  2  2 28    0  0  1  1   0  0  1  1   0  0  1  1 Totalt  103  102  102  307
Det ble utdelt to gull, ingen sølv og en bronsemedalje i toer-bob menn
I firer-bob menn ble det utdelt to sølvmedaljer og ingen bronse 
To bronsemedaljer ble utdelt i 10 km fristil kvinner

 Endringer i medaljefordelingen 

 Diskvalifiserte utøvere

+ Liste over offisielle endringer i medaljefordelingen (under lekene) Dato Sport/Øvelse Utøver ()TotaltKommentarer 22. februar 2018 CurlingMikspar      −1  −1 18. februar 2018 ble det kjent at Aleksandr Krusjelnitskij hadde testet positivt for meldonium. Etter at B-prøven også var positiv, bekreftet Den internasjonale voldgiftsretten for sport (CAS) at de normale prosedyrene vedrørende positive dopingtester var iverksatt. 22. februar 2018 ble Krusjelnitskij og Anastasija Bryzgalova diskvalifisert og fratatt medaljene fra mikspar-turneringen. Bronsemedaljene ble straks omfordelt. Det norske paret, som opprinnelig hadde tapt bronsefinalen, reiste tilbake til Pyeongchang hvor de mottok bronsemedaljene under en seremoni 24. februar 2018.     +1  +1

 Kringkasting 
29. juni 2015 annonserte Den internasjonale olympiske komité at Discovery Communications hadde fått tildelt OL-rettighetene i Europa fra 2018 til 2024.

 Norge 
I Norge ble OL-sendingene vist på Discovery Networks Norways kanaler Eurosport og TVNorge. Studiosendingene ble ledet av Carsten Skjelbreid og Anne Sturød fra Pyeongchang, mens Pål Gordon Nilsen og Susanne Furøy Wergeland ledet sendingene fra Oslo.

Det ble sendt OL-kveld fra Sentralen i Oslo med Jon Almaas og Anne Rimmen som programledere, samt stuntreporter Calle Hellevang-Larsen, folkelivsreporter Magnus Devold og flere av Espen Eckbos og Lene Kongsvik Johansens karakterer på plass i Pyeongchang.

Flere grener ble dekket med norske kommentatorer og eksperter:

Gren  Kommentator(er)  Eksperter  Reporter20px|Aking Aking  Henrik Jonassen  20px|Alpint Alpint  Håkon Bjercke  Tom StiansenLasse KjusKjetil André Aamodt  Kenneth Fredheim20px|Bobsleigh Bobsleigh  Henrik Jonassen  20px|Curling Curling  Thoralf HognestadRune Steen HansenJohan Høstmælingen  Lars Vågberg  Vegard Vaagbø20px|Freestyle Freestyle  Jonas GreveStig Moen (hopp/kulekjøring)  Andreas HåtveitBastian Juell  Gunnhild Toldnes20px|Hurtigløp på skøyter Hurtigløp på skøyter  Arve Fuglum  Mikael Flygind Larsen  Vegard Vaagbø20px|Ishockey Ishockey  Jørgen KlemFrode MartiAnders Blegeberg  Espen «Shampo» Knutsen  Vegard Vaagbø20px|Kombinert Kombinert  dekket av samme kommentatorer som langrenn og skihopping20px|Kortbaneløp på skøyter Kortbaneløp på skøyter  Øystein Ingdahl  20px|Kunstløp Kunstløp  Lise Røsto JensenEspen Røtterud Runås  20px|Langrenn under Vinter-OL 2018 Langrenn  Jan Christian Bjørn  Åge SkinstadVibeke SkofterudTomas Northug  Jonas Bergh-Johnsen20px|Skeleton Skeleton  Henrik Jonassen  20px|Skihopp Skihopping  Jørn Sundby  Kjetil StrandbråtenAnders Bardal  Jonas Bergh-Johnsen20px|Skiskyting Skiskyting  Asbjørn Myhre  Morten Hegle SvendsenMartin EngAnn Kristin Flatland  Kristian Oma20px|Snøbrett Snøbrett  Jonas Greve  Helene OlafsenGjermund Bråten  Gunnhild Toldnes

 Sverige 
I Sverige ble fjernsynssendningene vist på Discovery Networks Swedens kanaler, mest Kanal 5.Expressen - Värvar rättigheterna för kommande fyra OS, besøkt 25. februar 2018.

 Dopingsaker  
Den 13. februar ble den japanske kortbaneskøyteløperen Kei Saito den første utøveren som ble utestengt for doping under Vinter-OL 2018.CNN.com - Japanese speed skater Kei Saito suspended from Winter Olympics for doping, besøkt 25. februar 2018. Senere testet den russiske curlingspilleren Alexander Krushelnitskiy positivt for det forbudte stoffet meldonium.New York Times - Russia Confirms Curler’s Doping Positive but Raises Doubts About Drug’s Source, besøkt 25. februar 2018. Han og Anastasia Bryzgalova, som representerte olympiske utøvere fra Russland, ble dermed fratatt bronsen i mixpar, som medførte at Norge som tidligere tapte bronsefinalen ble tildelt bronse.VG.no - Curlingparet får bronsen - reiser trolig tilbake til Sør-Korea, besøkt 22. februar 2018. Slovenias ishockeyspiller Žiga Jeglič ble også tatt i doping og utestengt for resten av lekene.CNN.com - Slovenian ice hockey player fails drug test at PyeongChang Games, besøkt 25. februar 2018.

 Referanser 

 Eksterne lenker 

  Official Report hos library.olympics.com 
  2018 Winter Olympics hos olympedia.com